钦定古今图书集成/明伦汇编/氏族典/第525卷 > 《廖用贤尚友录》 > 郝彬
## 钦定古今图书集成/明伦汇编/氏族典/第525卷 > 《廖用贤尚友录》 > 郝彬

按《元史郝彬传》：“彬字景文，霸州信安人。世祖初，年十
六，充太子宿卫，擢扬州路治中，同知淮西道宣慰司
事，核户版，理屯田，诸废修举。入为工部尚书，改户部
尚书，拜中书参知政事，俄免归。尚书省立，拜参知政事，命兼大司徒，不拜。家居七年，足迹未尝出门外。仁
宗思之，以为大司农卿。未几，谢病。延祐七年三月卒。”